വിദ്യാര്ഥികളുടെ ജന്മദിന കലണ്ടറുമായി എറികാട് സര്ക്കാര് യു.പി. സ്കൂള് കോട്ടയം: കോവിഡ് വ്യാപനത്തെത്തുടര്ന്നുണ്ടായ നീണ്ട ഇടവേളയ്ക്കുശേഷം സ്കൂളിലെത്തുന്ന കുരുന്നുകള്ക്ക് ഗംഭീര വരവേല്പു നല്കാനൊരുങ്ങുകയാണ് എറികാട് സര്ക്കാര് യു.പി. സ്കൂളിലെ അധ്യാപകര്. സ്കൂളിലെ എല്ലാ കുട്ടിയുടെയും ഫോട്ടോ ഉള്പ്പെടുത്തിയ ജന്മദിന കലണ്ടര് ഒരുക്കിയാണ് അധ്യാപകന് വിദ്യാര്ഥികളെ വരവേല്ക്കാനൊരുങ്ങുന്നത്. കലണ്ടറില് തീയതികള് രേഖപ്പെടുത്തുന്ന കോളത്തില് അന്നേ ദിവസം ജന്മദിനം ആഘോഷിക്കുന്ന കുട്ടികളുടെ പാസ്പോര്ട്ട് സൈസ് ഫോട്ടോയും പഠിക്കുന്ന ക്ലാസും കൂടി ചേര്ത്ത് മനോഹരമായാണ് കലണ്ടര് രൂപകല്പന ചെയ്ത് അച്ചടിച്ചിട്ടുള്ളത്. 2021 സെപ്തംബര് മുതല് 2022 ഓഗസ്റ്റ് വരെയാണ് കലണ്ടറില് ഉള്പ്പെടുത്തിയിരിക്കുന്നത്. ഒരു മാസം കൊണ്ടാണ് വിദ്യാര്ഥികളുടെ ഫോട്ടോ ശേഖരിച്ച് കലണ്ടര് പൂര്ത്തിയാക്കിയത്. കലണ്ടര് എല്ലാ കുട്ടികളുടെയും വീടുകളില് എത്തിക്കും. വിദ്യാര്ഥികളുടെ ചിത്രങ്ങള് കൂടാതെ ജില്ലയിലെ വിദ്യാഭ്യാസവകുപ്പ്് മേധാവികള്, സ്കൂള് സാരഥികള് എന്നിവരുടെ ചിത്രങ്ങളും കലണ്ടറിലുണ്ട്. നിലവില് ഓണ്ലൈന് ക്ലാസുകള് ആയതിനാല് ജന്മദിനത്തില് എല്ലാ അധ്യാപകരും കുട്ടികളെ വിളിച്ച് ഫോണിലൂടെ ആശംസകള് അറിയിക്കുകയാണ് പതിവ്. സ്കൂള് തുറന്നാല് കുട്ടികളെ നേരിട്ട് ആശംസകള് അറിയിക്കാനും പിറന്നാള് മരങ്ങള് നടാനുമുള്ള പദ്ധതിയാണുള്ളതെന്ന് സ്റ്റാഫ് സെക്രട്ടറി സി.പി. രാരിച്ചന് പറഞ്ഞു. കോട്ടയം ഈസ്റ്റ് സബ് ജില്ലയില് ഈ വര്ഷം ഏറ്റവും കൂടുതല് വിദ്യാര്ഥികള് പ്രവേശനം നേടിയ സ്കൂളാണിത്. 230 കുട്ടികളാണ് ഇവിടെ പുതുതായി പ്രവേശനം നേടിയത്. കേരളത്തിലെ ഏക സമ്ബൂര്ണ്ണ എയര്കണ്ടീഷന് ചെയ്ത ഹൈടെക് വിദ്യാലയമായ എറികാട് ഗവണ്മെന്റ് യു.പി. സ്കൂള് ഹരിത വിദ്യാലയം കൂടിയാണ്. ഓണ്ലൈന് പഠനത്തിന് സൗകര്യങ്ങളിലാത്ത അഞ്ചു വിദ്യാര്ഥികള്ക്ക് പി.ടി.എയുടെ സഹകരണത്തോടെ ടിവിയും ഡിഷ് കണക്ഷനും നല്കിയിരുന്നു. എ.സി. ക്ലാസ് മുറികളായാതിനാല് നിരന്തരം ശുചീകരണം നടത്തിയിരുന്നെന്നും ഇടവേളയ്ക്കുശേഷം സ്കൂള് തുറക്കലിന് പൂര്ണ സജ്ജമാണെന്നും പ്രധാനാധ്യാപികയുടെ ചുമതല വഹിക്കുന്ന അച്ചാമ്മ തോമസ് പറഞ്ഞു.The post വിദ്യാര്ഥികളുടെ ജന്മദിന കലണ്ടറുമായി എറികാട് സര്ക്കാര് യു.പി. സ്കൂള് first appeared on MalayalamExpressOnline.